جمهوریت خالق پارتیاسینین لیدری کمال کیلیچدار اوغلو میللت وکیلی انیس بربر اوغلونون حبس اولونماسینا گؤره آنکارادا «عدالت یوروشو» باشلادیب.
آخار. آذ خبر وئریر کی، گوون پارکا گلن کیلیچدار اوغلو چیخیشیندا «بیزه هر شئیی دیکته ائدن بیر حکومتله اوز-اوزییک. بوتون آزاد، سیویل اؤلکهلرده اولدوغو کیمی بیز ده اؤز اؤلکهمیزده صولح ایچینده یاشاماق ایستییریک. آرتیق بیچاق سومویه دیرنیب. بسدیر داها! بو اؤلکه یا عدالتله ایداره اولوناجاق، یا دا عدالتله ایداره اولوناجاق - باشقا یولو یوخدور!» - دئییب.
کیلیچدار اوغلو تورکییهنین گلجیی اوچون عدالت اوغروندا بیرلیکده مباریزه آپارمالی اولدوقلارینی بیلدیریب.
یوروشون ۲۸ گون داوام ائتمهسی و کیلیچداروغلونون گونده ۱۸ کم مسافه قطع ائتمهسی گؤزلنیلیر.
قید ائدک کی، جمهوریت خالق پارتیاسی میللت وکیلی انیس بربراوغلو «دؤولت سیررینی جاسوسلوق مقصدیله یایماقدا» سوچلو بیلینهرک، ۲۵ ایل مدتینه آزادلیقدان مهحروم ائدیلیب.
azb_Arab azb_Arab azb_Arab azb_Arab azb_Arab